

PROJEKTS uz 07.02.2024.

vēlamais datums izskatīšanai: [AK] 13.03.2024.

domē: 28.03.2024.

sagatavotājs un ziņotājs: Guna Cielava

LĒMUMS

Ādažos, Ādažu novadā

2024. gada 28. martā **Nr.**«DOKREGNUMURS»

**Ādažu novada pašvaldības domes 28.09.2023. lēmuma Nr. 374 “Par atsavināmo nekustamo īpašumu “Ādažu novada meži” un “Riekstu iela A” zemesgabalu nosacītās cenas apstiprināšanu” atcelšanu daļā**

Ar Ādažu novada pašvaldības (turpmāk – pašvaldība) domes 28.09.2023. lēmumu Nr. 374 “Par atsavināmo nekustamo īpašumu “Ādažu novada meži” un “Riekstu iela A” zemesgabalu nosacītās cenas apstiprināšanu” tika apstiprinātas nosacītās cenas pašvaldības nekustamajiem īpašumiem - “Ādažu novada meži”, kadastra Nr. 8044 010 0098, un “Riekstu iela A”, kadastra Nr. 8044 012 0453, kas nodoti atsavināšanai.

Izvērtējot ar lietu saistītos apstākļus, tika konstatēts:

1. Pašvaldības īpašuma “Riekstu iela A”, kadastra Nr. 8044 012 0453, sastāvā ietilpstošās neapbūvētās zemes vienības ar kadastra apzīmējumu 8044 012 0453 (platība 329 m2) Garkalnes ciemā (turpmāk – Zemes gabals) nosacītā cena ir 987 *euro* (deviņi simti astoņdesmit septiņi *euro*) jeb 3,0 *euro*/m2.
2. Zemes gabals ir starpgabals, un tā atsavināšanu ierosināja VĀRDS UZVĀRDS, kuram piederošā zemes vienība ar kadastra apzīmējumu 8044 012 0016 piegul Zemes gabalam. Uz starpgabala pirkšanu ir tiesīgi pretendēt arī citu blakus esošo zemes vienību īpašnieki.
3. Publiskas personas mantas atsavināšanas likuma 44.1 panta pirmā daļa noteic, ka atvasinātas publiskas personas lēmējinstitūcija mēneša laikā pēc nosacītās cenas apstiprināšanas nosūta atsavināšanas paziņojumu personām, kurām ir zemesgabala pirmpirkuma tiesības.
4. Pašvaldība nosūtīja atsavināšanas paziņojumus (17.10.2023. reģ. Nr. ĀNP/1-12-1/23/1550, Nr. ĀNP/1-12-1/23/1551) deviņiem Zemes gabalam piegulošo zemes vienību īpašniekiem, trijiem no tiem - ierakstītā pasta sūtījumā (sūtījumi 19.10.2023. nodoti pastā).
5. Ja dokuments paziņots kā ierakstīts pasta sūtījums, tad atbilstoši Paziņošanas likuma 8. panta trešajai daļai tas uzskatāms par paziņotu septītajā dienā pēc tā nodošanas pastā. Saskaņā ar minētajām tiesību normām uzskatāms, ka atsavināšanas paziņojumus pirmpirkuma tiesīgās personas 25.10.2023. ir saņēmušas un atsavināšanas tiesība izlietojama līdz 24.02.2024. Norādītajā termiņā no pirmpirkuma tiesīgajām personām nav saņemta neviena atbilde uz nosūtītajiem atsavināšanas paziņojumiem.
6. Publiskas personas mantas atsavināšanas likuma 44.1 panta otrā daļa noteic atsavināšanas tiesības izlietošanas prekluzīvu termiņu, t.i., atsavināšanas paziņojumā atvasinātas publiskas personas lēmējinstitūcija lūdz personu, kurai ir pirmpirkuma tiesības, četru mēnešu laikā pēc paziņojuma saņemšanas dienas sniegt atbildi, norādot vēlamo samaksas termiņu norēķiniem par zemesgabalu, taču zemes īpašnieki, kuru zemei piegul Zemes gabals, nav īstenojuši normatīvajos aktos noteiktās tiesības, turklāt ir iestājies termiņa notecējums.
7. Administratīvā procesa likuma 85. panta otrās daļas 1. punkts noteic, ka adresātam labvēlīgu tiesisku administratīvo aktu var atcelt tad, ja tiesību norma paredz administratīvā akta atcelšanu vai administratīvais akts ietver tā atcelšanas atrunu.
8. Ņemot vērā speciālajā tiesību aktā noteikto prekluzīvo atsavināšanas tiesības izmantošanas termiņu - četri mēneši, kura laikā tiesību subjekti nav izlietojuši tiem noteiktās tiesības, tad pamats lemt par domes 28.09.2024. lēmuma Nr. 374 “Par atsavināmo nekustamo īpašumu “Ādažu novada meži” un “Riekstu iela A” zemesgabalu nosacītās cenas apstiprināšanu” atcelšanu sadaļā par Zemes gabalu.

Pamatojoties uz Publiskas personas mantas atsavināšanas likuma 44.1 panta otro daļu, Pašvaldību likuma 10. panta pirmās daļas 16. punktu un 73. panta ceturto daļu, Administratīvā procesa likuma 63. panta pirmās daļas 2. punktu, 65. panta trešo daļu, 85. panta otrās daļas 1. punktu, kā arī Attīstības komitejas 13.03.2024. atzinumu, Ādažu novada pašvaldības dome

**NOLEMJ:**

1. Atcelt Ādažu novada pašvaldības domes 28.09.2023. lēmuma Nr. 374 “Par atsavināmo nekustamo īpašumu “Ādažu novada meži” un “Riekstu iela A” zemesgabalu nosacītās cenas apstiprināšanu” lemjošās daļas 2. punktu.
2. Lēmums stājās spēkā ar paziņošanas brīdi adresātam.
3. Lēmumu var pārsūdzēt mēneša laikā no lēmuma spēkā stāšanās dienas, iesniedzot pieteikumu Administratīvās rajona tiesas attiecīgajā tiesu namā, kura darbības teritorijā atrodas pieteicēja deklarētā dzīvesvietas adrese, papildu adrese ([Dzīvesvietas deklarēšanas likuma](http://likumi.lv/ta/id/64328-dzivesvietas-deklaresanas-likums) izpratnē) vai nekustamā īpašuma atrašanās vieta.
4. Pašvaldības izpilddirektora vietniecei organizēt lēmuma izpildes kontroli.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

CKS, JIN, GRN, NĪN, ADN, IDRV - @

Zemes gabala atsavināšanas ierosinātājam @ -

*Cielava, 27343916*